EkBass/fiwiki-20250220-pages-articles huggingface dataset:
Alick Banda

Alick Banda (s. 15. marraskuuta 1963) on sambialainen roomalaiskatolinen piispa. Hänet vihittiin papiksi Ndolan hiippakuntaan 7. elokuuta 1994 ja nimitettiin Solwezin hiippakunnan piispaksi 30. toukokuuta 2007. Piispaksi vihkiminen seurasi 29. heinäkuuta. Pääkonsekraattorina toimi Nicolas Girasoli, jota avustivat Telesphore George Mpundu ja Noel Charles O'Regan.Catholic- Hierarchy.org: Bishop Alick Banda 13\. marraskuuta 2009 Banda sai nimityksen Ndolan koadjuuttoripiispaksi, ja 16. tammikuuta 2010 hänestä tuli sen piispa. == Lähteet == Luokka:Sambialaiset papit Luokka:Katoliset piispat Luokka:Vuonna 1963 syntyneet Luokka:Elävät henkilöt
Toribio Ticona Porco

Toribio Ticona Porco (s. 25. huhtikuuta 1937) on bolivialainen roomalaiskatolinen piispa. Hänet vihittiin papiksi Potosín hiippakuntaan 29. tammikuuta 1967 ja nimitettiin sen vihkipiispaksi sekä Timicin titulaaripiispaksi 5. huhtikuuta 1986. Piispaksi vihkiminen seurasi 31. toukokuuta. Pääkonsekraattorina toimi Santos Abril y Castelló, jota avustivat Edmundo Luis Flavio Abastoflor Montero ja Jesús Agustín López de Lama.Catholic-Hierarchy.org: Bishop Toribio Ticona Porco Ticona Porco sai 4. kesäkuuta 1992 nimityksen Corocoron territoriaalisen prelatuurin prelaatiksi. == Lähteet == Luokka:Bolivialaiset papit Luokka:Katoliset piispat Luokka:Vuonna 1937 syntyneet Luokka:Elävät henkilöt
Markku Nieminen

Markku Nieminen -nimisiä henkilöitä ovat: * Markku Nieminen, kulttuurintutkija ja kirjailija * Markku Nieminen (s. 1987), lentopalloilija * Markku Nieminen (s. 1956), raviohjastaja * Markku Nieminen (s.1958), näyttelijä * Markku S. Nieminen (s. 1948), kardiologi ja professori
Przemysław Niemiec

Przemysław Krzysztof Niemiec (s. 11. huhtikuuta 1980 Oświęcim) on puolalainen maantiepyöräilijä. Hän kilpaili Amore & Vita -joukkueessa 2001–2003, Miche- tallissa 2004–2010 ja Lampre / UAE Team Emirates -joukkueessa ammattilaisuransa loppuun 2011−2018. Niemiec voitti Lagos de Covadongaan päättyneen, vuoristossa ajetun 15. etapin Espanjan ympäriajossa 2014. == Saavutuksia == Lähteet: Cycling Archives, ;2003 :Giro del Medio Brenta, voitto ;2004 :GP Città di Rio Saliceto e Correggio, voitto :MM-kilpailut, aika-ajossa 16:s ;2005 :Slovenian ympäriajo, kokonaiskilpailun ja 3. etapin voitto :Giro del Trentino, 1. etapin voitto :Route du Sud, kokonaiskilpailussa toinen ;2006 :Giro di Toscana, voitto :Route du Sud, 3. etapin (mäkiaika-ajo) voitto ;2008 :Route du Sud, 3. etapin voitto :Olympialaiset, maantieajossa 15:s ;2009 :Giro del Trentino, 2. etapin voitto :Route du Sud, kokonaiskilpailun ja 2. etapin voitto ;2010 :Settimana Internazionale di Coppi e Bartali, kokonaiskilpailussa toinen, 3. etapin voitto :Tour des Pyrénées – Vuelta a los Pirineos, 2. etapin voitto ;2011 :Lombardian ympäriajo, viides ;2012 :Espanjan ympäriajo, kokonaiskilpailussa 15:s ;2013 :Italian ympäriajo, kokonaiskilpailussa kuudes, 15. ja 16. etapilla kolmas ;2014 :Giro del Trentino, kokonaiskilpailussa kolmas :Puolan ympäriajo, kokonaiskilpailussa viides :Espanjan ympäriajo, 15. etapin voitto ;2016 :Presidential Tour of Turkey, 1. etapin voitto :Tour of Hainan, kokonaiskilpailussa toinen == Lähteet == Luokka:Puolalaiset maantiepyöräilijät Luokka:Vuonna 1980 syntyneet Luokka:Elävät henkilöt
Suomen Urheilukuninkuuskilpailut 1902

Suomen urheilukuninkuudesta kilpailtiin ensimmäisen kerran Helsingissä 3. elokuuta 1902. Näissä Ponnistuksen järjestämissä kymmenottelukilpailuissa käytettiin karsintajärjestelmää, jossa ensimmäisen lajin 10 parasta pääsi jatkamaan ja tämän jälkeen kussakin lajissa viimeiseksi jäänyt putosi kilpailusta, kunnes mukana oli enää kaksi urheilijaa, jotka ratkaisivat mestaruuden painiotteluissa. ==Lopputulokset== Lajit järjestyksessä: Pituus, keihäs, 100 m, kolmiloikka, kuula, 250 m kävely, korkeus, kiekko, aitajuoksu (40 m edestakaisin) ja paini. Hyppy- ja heittolajit suoritettiin molemmilla käsillä/jaloilla. Sija Nimi Seura 1 2 3 4 5 6 7 8 9 10 Mikki Ketelä Hvpv 10,26 55,94 12,6 19,67 19,15 1.17,2 275 49,27 16,9 2-0 Emil Taxell (Talvio) TP 9,88 61,24 13,4 19,36 19,55 1.12,5 272,5 52,65 16,9Uusinnassa. Ensimmäisellä kerralla Taxell ja Sigell juoksivat kumpikin ajan 17,4 0-2 Väinö Sigell HR 10,13 74,49 13,1 19,41 21,25 1.16,0 275 57,13 17,0 - I. Andersson TP 10,87 59,65 13,0 22,08 19,30 1.05,9 275 49,21 - - Karl Gustaf Planström HR 10,48 60,90 13,4 20,36 18,24 1.24,0 270 \- - - I. Nordström Hvpv 10,22 57,27 13,1 18,88 19,15 1.24,2Nordström käveli ensiksi 1.16,2, mutta tätä ei hyväksytty, vaan hän joutui kävelemään uudelleen. \- - - - U. Tikkanen HR 10,70 60,40 13,0 19,88 17,45 - - - - - Hj. Lehtonen Kouvola 10,01 59,34 13,8 15,10 - - - - - - I. Laukkarinen Kouvola 9,85 53,12 13,9 - - - - - - - Arthur Ek HR 10,94 47,12 - - - - - - - - ==Lähteet== * * * Yleisurheilu tilastoja (käytetty nimitäsmennyksiin) ===Viitteet=== Luokka:Vuoden 1902 urheilu Luokka:Helsingin urheilutapahtumat Luokka:Kalevan kisat
Franz Josef Kuhnle

Franz Josef Kuhnle (27. huhtikuuta 1926 Ravensburg – 4. helmikuuta 2021) oli saksalainen roomalaiskatolinen piispa. Hänet vihittiin papiksi Rottenburgin hiippakuntaan 20. heinäkuuta 1952 ja nimitettiin sen vihkipiispaksi sekä Sorresin titulaaripiispaksi 13. lokakuuta 1976. Piispaksi vihkiminen seurasi 27. marraskuuta. Pääkonsekraattorina toimi Georg Moser, jota avustivat Carl Joseph Leiprecht ja Anton Herre. 18\. tammikuuta 1978 Rottenburgin hiippakunta vaihtoi nimensä Rottenburg-Stuttgartiksi. Kuhnle erosi vihkipiispan tehtävistä 7. marraskuuta 1990. == Lähteet == Luokka:Saksalaiset papit Luokka:Katoliset piispat Luokka:Vuonna 1926 syntyneet Luokka:Vuonna 2021 kuolleet
Luumukehrääjä

Luumukehrääjä (Odonestis pruni) on kookas, oranssinruskea yöperhoslaji. Se on Euroopassa eteläinen laji, jota on tavattu Suomesta vain muutaman kerran. == Koko ja ulkonäkö == Luumukehrääjä on lämpimän oranssinruskea, kookas perhonen, jonka naaras on selvästi koirasta kookkaampia ja rotevaruumiisempi. Etusiipien poikki kulkee kaksi tummanharmaata poikkiviirua, ja siiven kärkiosassa erottuu heikosti punaruskea aaltoviiru. Siiven keskellä on valkoinen, ohuelti tummareunainen ja muodoltaan pyöreä keskitäplä. Naaraan etusiiven kärki on hieman ulkoneva ja siiven ulkosyrjä aaltoileva. Koiraan siiven reuna on suora. Takasiivet ovat jokseenkin yksivärisen oranssinruskeat. Ruumis on tukeva, kauttaaltaan karvainen ja siipien tapaan oranssi. Huulirihmat ovat pitkät, mikä tekee päästä pitkänomaisen. Koiraan tuntosarvet ovat naaraan tuntosarvia leveämmin sulkamaiset.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 151–152. == Levinneisyys ja lentoaika == Lajin levinneisyys ulottuu Espanjasta Etelä- ja Keski-Euroopan poikki Baltiaan ja jatkuu idässä Venäjän ja Keski-Aasian poikki Japaniin, Himalajalle ja Intiaan asti. Pohjoismaissa se on tavattu vain Tanskan Bornholmista vuonna 1954 ja Suomesta muutamia kertoja. Suuressa osassa Länsi-Eurooppaa luumukehrääjä on hävinnyt 1950-luvun jälkeen. Suomessa luumukehrääjä on erittäin harvinainen harhailija, jota on tavattu alle 20 kertaa Etelä-Karjalan ja itäisen Uudenmaan rannikkoseudulta, ensimmäisen kerran vuonna 1999. Kaikki suomalaiset yksilöt on tavattu elo-syyskuun vaihteessa Virolahdelta Pernajaan ulottuvalta alueelta. s. 215.PerhosvikiSuomen perhostutkijain seura Etelämpänä Euroopassa se lentää kahtena sukupolvena ensin touko-kesäkuussa ja uudelleen elo- syyskuussa. == Elinympäristö ja elintavat == Luumukehrääjä elää lehtimetsissä, pensaikkoisilla niityillä ja hedelmätarhoissa. Molemmat sukupuolet lentävät yöllä, ja koiraita tulee valolle, naaraita hyvin harvoin. Nopea parittelu tapahtuu aamuyöllä ja paritellut naaras munii noin 300 munaa yksittäin tai pieninä ryhminä puiden oksille ja lehdille. Toukat kuoriutuvat pari viikkoa myöhemmin ja kasvavat noin 30 mm:n pituisiksi ennen talvehtimistaan. Toukka talvehtii silkistä rakentamansa kotelon sisällä ja aktivoituu uudelleen keväällä. Talvehtimisen jälkeen toukka on aktiivinen öisin ja viettää piilottelevaa elämää. Täysikasvuinen toukka koteloituu oksistoon rakentamansa kotelokopan sisään. Kotelovaihe kestää kolmesta neljään viikkoa. == Ravintokasvi == Toukka syö monien lehtipuiden lehtiä, aivan erityisesti kuitenkin kirsikoita (Prunus) ja muita hedelmäpuita. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Karvakehrääjämäiset
Sionistinen työväenpuolue

Sionistinen työväenpuolue usein lyhennetty 'Sionisti-Sosialistit' tai 'S.S.' oli juutalainen sosialistinen territorialistinen poliittinen puolue Venäjällä ja Puolassa, jonka perustamiskokous pidettiin Odessassa vuonna 1905http://www.marxists.org/archive/lenin/works/1912/jun/17d.htm. Se syntyi vastarintaliike Vozrozhdeniesta vuonna 1904 ja suosi ideaa juutalaisesta territoriaalisesta autonomiasta Palestiinan ulkopuolella. Puolue kuitenkin omisti suurimman osan energiastaan vallankumouksellisiin toimintoihin Venäjällä. Muiden venäläisten vallankumousryhmien, kuten esimerkiksi Narodnikitien, tavoin puolue suhtautui myönteisesti terrorismin käyttöön hallitsevaa valtaa kohtaan. Puolueella oli aktiivinen rooli vuoden 1905 vallankumouksessaFrankel, Jonathan (ed.). The Jews and the European crisis, 1914–1921. New York: Oxford University Press, 1988. p. 339. Seitsemännessä Maailman sionistikongressissa vuonna 1905 WZO virallisesti torjui Ison- Britannian Uganda-ohjelman (ehdotus juutalaisasutuksesta Itä-Afrikassa) terävien keskusteluiden jälkeen. Vastauksena puolue ja muut territorialistit vetäytyivät WZO:staAlroey, Gur. Demographers in the service of the nation: Liebmann Hersch, Jacob Lestschinsky, and the early study of Jewish migration, Jewish History (2006) 20:265–282. Puolue kasvoi nopeasti, ja siitä tulikin toiseksi suurin juutalaisten työväenpuolue heti Bundin jälkeenAlroey, Gur. Demographers in the service of the nation: Liebmann Hersch, Jacob Lestschinsky, and the early study of Jewish migration, Jewish History (2006) 20:265–282 . Puolue sulautui yhteen vuonna 1917 Juutalaisten Sosialistisen Työväenpuolueen kanssa ja muodosti Yhdistyneen Juutalaisten Sosialistien TyöväenpuolueenJaff Schatz. Jews and the communist movement in interwar Poland. In: Jonathan Frankel. Dark Times, Dire Decisions: Jews and Communism. Studies in Contemporary Jewry. Oxford University Press US, 2005, p. 79.. ==Lähteet== Luokka:Marxismi Luokka:Sosialistiset puolueet
Yleisö

Yleisö on joukko ihmisiä, jotka seuraavat esitystä, puhetta tai tapahtumaa. Joskus yleisö myös osallistuu tapahtumaan, esimerkiksi improvisaatioteatteriin. Joskus yleisö on osallistunut usein esityksiin samassa teatterissa ja tämä on vaikuttanut teatterin näyttelijöiden tapaan lähestyä ihmisiä. Yleisötapahtumaa järjestettäessä arvioidaan odotettavissa olevan yleisön määrä ja järjestelyt tehdään tämän arvion mukaan. Järjestelytoimiin kuuluvat järjestyksen valvonnan ja liikenteen ohjauksen suunnittelu, varautuminen mahdollisiin pelastustoimiin, kuten myös jätehuollon ja ruoan toimituksen järjestäminen. Muita huomioitavia seikkoja ovat esimerkiksi ulkoilmakonsertista aiheutuva meluhaitta ja esimerkiksi jos yleisötapahtumassa käsitellään avotulta, on otettava huomioon turvallisuusseikat. Yleisötapahtumiin myytäviä lippuja voi ostaa paitsi paikanpäältä, myös verkosta. Erityisen usein verkossa myydään lippuja musiikkitapahtumiin ja urheilutapahtumiin. == Lähteet == Luokka:Mediatutkimus Luokka:Teatteri Luokka:Seulonnan keskeiset artikkelit
Ignacy Tokarczuk

thumb|right|Ignacy Tokarczuk Ignacy Tokarczuk (1. helmikuuta 1918 – 29. joulukuuta 2012Zmarł arcybiskup Ignacy Tokarczuk) oli puolalainen roomalaiskatolinen arkkipiispa. Hänet vihki papiksi Eugeniusz Baziak 21. kesäkuuta 1942, ja hänet nimitettiin Przemyślin hiippakunnan piispaksi 3. joulukuuta 1965. Piispaksi vihkiminen seurasi 6. helmikuuta 1966. Pääkonsekraattorina toimi Stefan Wyszyński, jota avustivat Wojciech Tomaka ja Stanislaw Jakiel.Catholic-Hierarchy.org: Archbishop Ignacy Tokarczuk Przemyśl korotettiin arkkihiippakunnaksi 25. maaliskuuta 1992, mutta Tokarczuk oli jo aiemmin, 2. kesäkuuta 1991, saanut arkkipiispan henkilökohtaisen tittelin. Hän jäi eläkkeelle 17. huhtikuuta 1993. Piispana toimiessaan Tokarczuk rakennutti hiippakuntansa alueelle lukuisia kirkkoja ilman lupaa kommunistiviranomaisilta. Hän tuki Solidaarisuus-liikettä. Hänet otettiin Valkoisen Kotkan ritarikuntaan. == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1918 syntyneet Luokka:Vuonna 2012 kuolleet
Jesús Agustín López de Lama

Jesús Agustín López de Lama (25. joulukuuta 1929 Cedillo de la Torre, Espanja – 8. helmikuuta 2023 Bilbao, Espanja) oli espanjalaissyntyinen, Boliviassa toiminut roomalaiskatolinen piispa. Hänet vihittiin passionistien papiksi 14. maaliskuuta 1954 ja nimitettiin Corocoron prelaatiksi sekä Casae Calanaen titulaaripiispaksi 10. kesäkuuta 1966. Piispaksi vihkiminen seurasi 4. syyskuuta. Pääkonsekraattorina toimi Carmine Rocco, jota avustivat Jorge Manrique Hurtado ja Gennaro Maria Prata Vuolo.Catholic-Hierarchy.org: Bishop Jesús Agustín López de Lama, C.P. López de Lama erosi titulaaripiispan arvostaan 5. marraskuuta 1977 ja prelaatin tehtävistä 5. syyskuuta 1991. == Lähteet == Luokka:Espanjalaiset papit Luokka:Bolivialaiset papit Luokka:Katoliset piispat Luokka:Vuonna 1929 syntyneet Luokka:Vuonna 2023 kuolleet
Jan Bagiński

Jan Bagiński (31. toukokuuta 1932 – 19. toukokuuta 2019) oli puolalainen roomalaiskatolinen piispa. Hänet vihki papiksi Zdzisław Goliński 17. kesäkuuta 1956, ja hänet nimitettiin Opolen hiippakunnan vihkipiispaksi sekä Tagaratan titulaaripiispaksi 8. heinäkuuta 1985. Piispaksi vihkiminen seurasi 15. elokuuta. Pääkonsekraattorina toimi Józef Glemp, jota avustivat Henryk Roman Gulbinowicz ja Alfons Nossol.Catholic-Hierarchy.org: Bishop Jan Bagiński Bagiński jäi eläkkeelle 14. elokuuta 2009. == Lähteet == Luokka:Puolalaiset papit Luokka:Katoliset piispat Luokka:Vuonna 1932 syntyneet Luokka:Vuonna 2019 kuolleet
Alfons Nossol

Alfons Nossol (s. 8. elokuuta 1932) on puolalainen roomalaiskatolinen arkkipiispa. Hänet vihki papiksi Franciszek Jop 23. kesäkuuta 1957, ja hänet nimitettiin Opolen hiippakunnan piispaksi 25. kesäkuuta 1977. Piispaksi vihkiminen seurasi 17. elokuuta. Pääkonsekraattorina toimi Stefan Wyszynski, jota avustivat Henryk Roman Gulbinowicz ja Antoni Adamiuk.Catholic- Hierarchy.org: Archbishop Alfons Nossol Nossol sai arkkipiispan henkilökohtaisen arvonimen 12. marraskuuta 1999. Hän johti hiippakuntaansa, kunnes jäi eläkkeelle 14. elokuuta 2009. == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1932 syntyneet Luokka:Elävät henkilöt
Semjon Dimanštein

Semjon (Šimon) Markovitš Dimanštein (, 21. maaliskuuta 1886 Sebež – 25. elokuuta 1938 Kommunarka) oli juutalaissyntyinen neuvostoliittolainen poliitikko. Semjon Dimanštein syntyi kulkukauppiaan perheeseen ja sai juutalaisen uskonnollisen koulutuksen. Vuonna 1904 hän liittyi Venäjän sosiaalidemokraattiseen työvänpuolueen bolševikkiryhmään. Vuonna 1908 hänet tuomittiin vallankumouksellisesta toiminnasta kuudeksi vuodeksi pakkotyöhön. Vuonna 1913 Dimanštein karkotettiin Irkutskin lääniin, josta hän pakeni ja asettui Pariisiin. Helmikuun vallankumouksen jälkeen Dimanštein palasi Venäjälle, jossa hän osallistui bolševikkien propagandatyöhön ja lokakuun vallankumoukseen. Vuosina 1918–1919 hän työskenteli kansallisuusasiain kansankomissariaatissa. Dimanštein oli juutalaisasiain komissariaatin johtaja ja juutalaissektioiden keskusbyroon puheenjohtaja. Hän oli perustamassa jiddišinkielistä sanomalehteä ja johti juutalaisten seurakuntien ja järjestöjen lakkauttamista. Vuodesta 1919 lähtien Dimanštein toimi puoluetyössä Valko-Venäjällä, Keski-Aasiassa ja Ukrainassa. Vuonna 1924 hänestä tuli NKP(b):n keskuskomitean agitproposaston varajohtaja ja vuonna 1929 kansallisuusasiain sektorin johtaja. Dimanštein toimi myös keskuskomitean idän kansojen keskusbyroon sekä Neuvostoliiton toimeenpanevan keskuskomitean pohjoisten kansojen komitean jäsenenä, kansallisuuksien instituutin johtajana ja juutalaisten asutusjärjestön puheenjohtajana. Hän osallistui aktiivisesti Neuvostoliiton kansojen kirjakielten latinalaistamiseen, Juutalaisten autonomisen alueen perustamiseen ja orientalistiikan puhdistamiseen ”porvarillisista aineksista”. 1930-luvulla hän toimitti Revoljutsija i natsionalnosti (”Vallankumous ja kansallisuudet”) -lehteä sekä jiddišinkielisiä julkaisuja. Dimanštein pidätettiin Stalinin vainojen aikana helmikuussa 1938, tuomittiin kuolemaan syytettynä vastavallankumouksellisesta toiminnasta ja ammuttiin Moskovan lähellä sijainneella Kommunarkan teloituspaikalla. Hänen maineensa puhdistettiin vuonna 1955. ==Lähteet== Luokka:Neuvostoliittolaiset poliitikot Luokka:Stalinin vainoissa kuolleet Luokka:Vuonna 1886 syntyneet Luokka:Vuonna 1938 kuolleet
Gebhard Fürst

thumb|right|Gebhard Fürst 2008 Gebhard Fürst (s. 2. joulukuuta 1948) on saksalainen roomalaiskatolinen piispa. Hänet vihki papiksi Georg Moser 27. maaliskuuta 1977, ja hänet nimitettiin Rottenburg-Stuttgartin hiippakunnan piispaksi 7. heinäkuuta 2000. Piispaksi vihkiminen seurasi 17. syyskuuta. Pääkonsekraattorina toimi Oskar Saier, jota avustivat Walter Kasper ja Johannes Kreidler.Catholic-Hierarchy.org: Bishop Gebhard Fürst == Lähteet == Luokka:Saksalaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Itsik Fefer

Itsik (Isaak Solomonovitš) Fefer (, 23. syyskuuta 1900 Kiovan läänin Zvenigorodkan kihlakunnan Špola – 12. elokuuta 1952 Moskova) oli jiddišinkielinen neuvostoliitonjuutalainen runoilija ja yhteiskunnallinen vaikuttaja. Itsik Fefer syntyi opettajan perheeseen ja kävi koulua kotona. Vuonna 1917 hän liittyi Bundiin ja vuonna 1919 kommunistiseen puolueeseen taistellen vapaaehtoisena puna-armeijassa. Myöhemmin hän työskenteli puolue- ja hallintoelimissä. Feferin ensimmäiset runot ilmestyivät vuonna 1919 ja ensimmäinen runokokoelma Špener (”Lastuja”) vuonna 1922. Kokoelma Vegn zih un azoine vi ih (”Itsestäni ja itseni kaltaisista”, 1924) teki hänestä yhden Neuvostoliiton tunnetuimmista jiddišinkielisistä runoilijoista. Fefer kirjoitti etupäässä ajankohtaista kansalaislyriikkaa sekä näytelmiä ja lastenrunoja. Toisen maailmansodan aikana hän laati muun muassa runoelman Šotns fun varšaver geto (”Varsovan geton varjot”) ja tunnetun Adolf Hitleriä pilkkaavan runon Ih bin a id (”Olen juutalainen”). Fefer työskenteli aktiivisesti Ukrainan kirjailijaliitoissa, jiddišinkielisten lehtien toimituksissa ja kamppaili juutalaisten kulttuurilaitosten puolesta. Toisen maailmansodan aikana hän toimi Juutalaisen antifasistisen komitean jäsenenä ja vuodesta 1945 sen sihteerinä. Vuonna 1943 hän kävi Solomon Mihoelsin kanssa Yhdysvalloissa, Kanadassa, Meksikossa ja Isossa-Britanniassa keräämässä rahaa Neuvostoliiton sotaponnisteluja varten. Samaan aikaan hän oli myös Neuvostoliiton turvallisuusministeriön agentti. Runoilija pidätettiin Josif Stalinin juutalaisvastaisen kampanjan aikana joulukuussa 1948. Jo tätä ennen hänet oli pakotettu antamaan vääriä todistuksia muista Juutalaisen antifasistisen komitean jäsenistä. Oikeudenkäynnissä Fefer irtisanoutui todistajanlausunnoistaan. Hänet tuomittiin kuolemaan ja ammuttiin nationalismista ja vakoilusta syytettynä. Feferin maine puhdistettiin vuonna 1955. Hänen venäjänkielisiä runovalikoimiaan alettiin julkaista uudestaan 1950-luvun lopussa. ==Lähteet== Luokka:Juutalaiset kirjailijat Luokka:Neuvostoliittolaiset runoilijat Luokka:Stalinin vainoissa kuolleet Luokka:Vuonna 1900 syntyneet Luokka:Vuonna 1952 kuolleet
Felix Gmür

Felix Gmür (s. 7. kesäkuuta 1966 Luzern) on sveitsiläinen roomalaiskatolinen piispa. Hänet vihki papiksi Baselin hiippakuntaan Kurt Koch 30. toukokuuta 1999, ja hänet nimitettiin Baselin piispaksi 23. marraskuuta 2010. Piispaksi konsekroinnin suoritti 16. tammikuuta 2011 Kurt Koch, jota avustivat Norbert Brunner ja Robert Zollitsch.Catholic-Hierarchy.org: Bishop Felix Gmür == Lähteet == Luokka:Sveitsiläiset papit Luokka:Katoliset piispat Luokka:Vuonna 1966 syntyneet Luokka:Elävät henkilöt
Moskovan juutalainen teatteri

Moskovan valtiollinen juutalainen teatteri (, lyhenne GOSET, ГОСЕТ) oli Moskovassa 1920–1940-luvuilla toiminut neuvostoliittolainen jiddišinkielinen ammattiteatteri. Teatteri sai alkunsa Aleksei Granovskin Pietarissa vuonna 1918 perustamasta valistusasiain kansankomissariaatin juutalaisesta teatteristudiosta. Vuonna 1920 se siirrettiin Moskovaan, jossa se nimettiin Moskovan valtiolliseksi juutalaiseksi kamariteatteriksi. Vuonna 1925 siitä tuli Moskovan valtiollinen juutalainen teatteri. Granovskin ohjaaman näyttelijäryhmän tunnetuimpia jäseniä olivat Solomon Mihoels ja Veniamin Zuskin. Lavastajina toimivat muun muassa Marc Chagall, Natan Altman ja Robert Falk. Šolom Aleichemin, Abraham Goldfadenin, Itshok Leibuš Peretsin ja Mendele Moiher-Sforimin kansanomaisten näytelmien pääteemana oli vallankumousta edeltäneen juutalaisyhteisön elämä. Vuonna 1928 juutalainen teatteri teki menestyksekkään vierailun Itävaltaan, Saksaan ja Ranskaan. Ohjaaja Granovskin jäätyä länteen teatterin johtajaksi tuli Mihoels. Vuonna 1930 sen yhteyteen perustettiin näyttelijäkoulu, josta myöhemmin muodostettiin Moskovan juutalainen teatteriopisto. Mihoelsin ja ohjaaja Sergei Radlovin tavoittelemaa uutta neuvostoliittolaista ohjelmistoa edustivat muun muassa Ijehezkil Dobrušinin, David Bergelsonin ja Perets Markišin näytelmät. Suurimmaksi taiteelliseksi menestykseksi muodostui kuitenkin Shakespearen Kuningas Lear vuonna 1935. Lokakuussa 1941 teatteri evakuoitiin Taškentiin, josta se palasi Moskovaan vuonna 1943. Teatterin viimeiseksi menestyskappaleeksi jäi Mihoelsin ohjaama musiikkinäytelmä Freilehs. Mihoelsin murhan jälkeen taiteelliseksi johtajaksi nimitettiin Zuskin, joka pidätettiin joulukuussa 1948. Teatteri lakkautettiin vuonna 1949 Stalinin juutalaisvastaisen kampanjan aikana. Moskovan lisäksi valtiollisia juutalaisteattereita toimi 1920–1940-luvuilla myös Ukrainassa ja Valko-Venäjällä. ==Lähteet== Luokka:Neuvostoliiton teatterit Luokka:Moskovan historia Luokka:Juutalaisuuden historia
Under Lock and Key

Under Lock and Key on yhdysvaltalaisen glam metal -yhtye Dokkenin kolmas studioalbumi. Albumin julkaisi Elektra Records vuonna 1985. Albumilta julkaistiin kolme singleä: ”In My Dreams”, ”It’s Not Love” ja ”The Hunter”, jotka menestyivät kohtalaisesti. Albumin avausraita ”Unchain the Night” sai jonkin verran radiosoittoa. Albumi saavutti Yhdysvalloissa platinarajan myytyään yli miljoona kappaletta. Se nousi korkeimmillaan 32. sijalle Billboard 200 -listalla. ==Kappaleet== Kaikki kappaleet säv. ja san. Mick Brown, Don Dokken, George Lynch ja Jeff Pilson. # # # # # # # # # # ==Kokoonpano== *Don Dokken – laulu, kitara *George Lynch – kitara *Jeff Pilson – basso, koskettimet, taustalaulu *Mick Brown – rummut, taustalaulu == Aiheesta muualla == * * Luokka:Dokkenin albumit Luokka:Vuoden 1985 albumit
Meemejä ja uskonnollisia robotteja

Meemejä ja uskonnollisia robotteja: Kulttuuriesseitä on Matti Kamppisen vuonna 2004 ilmestynyt artikkelikokoelma, jonka on kustantanut Yliopistopaino. Pohjautuu pääosin eri aikakauslehdissä julkaistuihin artikkeleihin. Kamppinen käsittelee muun muassa uskontoa meemiteorian näkökulmasta. == Aiheesta muualla == * Tom Sjöblom: Suomalaista memetiikkaa . Tieteessä tapahtuu 8/2005. Luokka:Kirjat uskontotieteestä Luokka:Suomalaiset esseekokoelmat Luokka:Vuoden 2004 kirjat
Benjamin Bailly

Benjamin Bailly (s. 22. toukokuuta 1990 Liège) on belgialainen moottoriurheilija. == Ura == Bailly aloitti uransa karting-sarjoissa vuonna 2004. Vuonna 2007 hän sijoittui kolmanneksi Ranskan Elite-mestaruussarjassa. Samana vuonna Bailly sijoittui viidenneksi Formula A -mestaruussarjassa. Vuonna 2008 hän ajoi kaksi kilpailua Formula Renault WEC -sarjassa. Seuraavana vuonna Bailly voitti Ranskan Formula 4 -sarjan mestaruuden. Vuonna 2010 hän kilpaili FIA Formula Two Championship -sarjassa voittaen yhden kilpailun sijoittuen loppupisteissä seitsemänneksi. Vuonna 2013 Bailly kilpaili Eurocup Formula Renault -sarjassa saavuttamatta pisteitä. Luokka:Belgialaiset autourheilijat Luokka:Vuonna 1990 syntyneet Luokka:Elävät henkilöt
This Town Needs Guns

TTNG (tunnettu aiemmin nimellä This Town Needs Guns) on brittiläinen indierockyhtye. Yhtyeen perustivat vuonna 2004 laulaja-kitaristi Stuart Smith, soolokitaristi Tim Collis, rumpali Simon Thompson ja basisti Ian Lewis. This Town Needs Guns on julkaissut kaksi EP-levyä ja yhden täyspitkän albumin. Uuden albumin äänitykset aloitettiin kesällä 2011 ja albumin toivotaan valmistuvan vuoden 2011 loppuun mennessä.Breseno, Jerry Kitaristi Tim Collisin haastattelu review rinse repeat.com (28.2.2011). Viitattu 16. lokakuuta 2011 Yhtyeellä on levytyssopimus brittiläisen BSM Recordsin, yhdysvaltalaisen Sargent Housen ja japanilaisen Zankyon kanssa. == Musiikkityyli == TTNG:n runsaasti monimutkaisia tahtilajeja sisältävää ja soitannaltaan teknistä musiikkia on luonnehdittu yleensä "matematiikkarockiksi" () tai "math-popiksi"Interview: This Town Needs Guns The 405 (01.01.2008). Viitattu 16. lokakuuta 2011 , mutta yhtyeen jäsenten mukaan sen tyylilaji on enemmänkin math rock-vaikutteista indierockia.Mateus, Luisa This Town Ain't Big Enough: Yhtyeen haastattelu Gigwise.com. (20.6.2008) Viitattu 16. lokakuuta 2011 This Town Needs Guns - 10.07.08 - Interview AbsolutePunk.net. Viitattu 16. lokakuuta 2011 Yhtyeen alkuperäiskokoonpanosta on nykyään mukana vain kitaristi Tim Collis, jonka tekninen kitarointi on aina ollut suuri osa yhtyeen musiikkia. Yhtye on nimennyt musiikillisiksi vaikutteiseen monia yhtyeitä, kuten Kinsella, Owls, American Football, Incubus ja Make Believe.DiScover: This Town Needs Guns / In Depth Drowned In Sound (15.8.2008). Viitattu 16. lokakuuta 2011 == Jäsenet == === Nykyiset === * Henry Tremain – laulu, kitara (2011–) * Tim Collis – kitara (2004–) * Jamie Cooper – basso (2008–Animals -albumin sisäkansi) * Chris Collis – rummut === Entiset === * Stuart Smith – laulu, kitara (2004-2011) * Dan Adams – basso, trumpetti * Jody Prewitt – piano, kitara * Matt Bennington – rummut * Simon Thompson – rummut * Ian Lewis – basso == Diskografia == === Albumit === * * * * === Muut julkaisut === * * * * Adventure, Stamina & Anger | This Town Needs Guns bandcamp.com. Viitattu 27. marraskuuta 2011 == Lähteet == == Aiheesta muualla == * Yhtyeen kotisivut Luokka:Brittiläiset rockyhtyeet
Mitä on filosofia?

Mitä on filosofia? on vuonna 2010 ilmestynyt artikkelikokoelma, joka esittelee filosofiaa. Sen ovat toimittaneet Henrik Rydenfelt ja Heikki A. Kovalainen ja kustantanut Gaudeamus. == Lähteet == Luokka:Suomalaiset filosofian tietokirjat Luokka:Vuoden 2010 kirjat
Moraalifilosofia (kirja)

Moraalifilosofia on Timo Airaksisen kirjoittama etiikan teorioiden oppikirja vuodelta 1987. Airaksinen käsittelee muun muassa utilitarismia, Immanuel Kantin velvollisuusetiikkaa, Alasdair MacIntyren hyve-etiikkaa ja Lawrence Kohlbergin teoriaa moraalisesta kehityksestä. == Lähteet == Luokka:Kirjat etiikasta Luokka:Suomalaiset filosofian tietokirjat Luokka:Vuoden 1987 kirjat
Scurrilous

Scurrilous on kanadalaisen metalliyhtye Protest the Heron kolmas kokopitkä albumi. Se julkaistiin 22. maaliskuuta 2011, Kanadassa Underground Operationsin ja Yhdysvalloissa Vagrantin kautta. Albumin ensimmäinen single ”C’est La Vie” julkaistiin 3. helmikuuta 2011. Yhtyeen mukaan albumi on tähän asti heidän progressiivisin tuotoksensa. Albumin kansitaide on otettu ”Scurrilous”-nimisestä maalauksesta, jonka on maalannut yhtyeen basistin Arif Mirabdolbaghin isoisä Jafar Petgar. == Kappaleet == # # # # # # # # # # Japanin-versio # * == Kokoonpano == ;Yhtye * Rody Walker – laulu * Luke Hoskin – kitara, laulu * Tim Millar – kitara, laulu * Arif Mirabdolbaghi – bassokitara, laulu * Moe Carlson – rummut ;Vierailevat muusikot * Jadea Kelly – laulu kappaleessa ”Hair-Trigger” * Chris Hannah – laulu kappaleessa ”Sex Tapes” * Julius Butty – taustalaulu * Porter Hoskin == Arvostelut == * AllMusic: Allmusic review * Imperiumi: 8-/10Protest the Hero - Scurrilous Viitattu 10.1.2023. * Kaaoszine: 9/10Protest the Hero - Scurrilous Viitattu 10.1.2023. * Soundi: Protest the Hero: Scurrilous Viitattu 10.1.2023. * Sputnikmusic: Sputnikmusic: Emeritus review == Lähteet == Luokka:Protest the Heron albumit Luokka:Vuoden 2011 albumit
Live at Hammersmith Odeon (Kate Bushin albumi)

Live at Hammersmith Odeon on brittiläisen laulaja-lauluntekijä Kate Bushin vuonna 1979 pidetystä konsertista tehty video ja live-albumi. Video julkaistiin ensimmäisen kerran vuonna 1981. Vuonna 1994 se julkaistiin uudelleen boksissa, jossa oli mukana sama äänite CD:llä.Kate Bush Official Site - Live at Hammersmith Odeon - Box SetKate Bush: Live at Hammersmith Odeon The New York Times ==Kappaleet== # # # # # # # # # # # # ==Lähteet== Luokka:Vuoden 1994 konserttitallenteet Luokka:Kate Bushin albumit Luokka:Musiikki-VHS:t Luokka:Konserttielokuvat
Toby Flood

Tobias Gerald Albert Lieven "Toby" Flood (s. 8. elokuuta 1985 Frimley, Iso- Britannia) on englantilainen rugbynpelaaja, joka pelaa Englannin rugbyvalioliigan Newcastle Falconsissa. Hänen pelipaikkanaan on joko pelinrakentaja (fly half) tai sisäkeskus (inside center). Flood edusti Englantia kansainvälisissä otteluissa 60 kertaa osallistuen vuosien 2007 ja 2011 maailmanmestaruuskilpailuihin. Flood siirtyi kuitenkin Englannin valioliigan Leicesteristä Ranskan liigan Stade Toulousainiin vuonna 2014, mikä johti hänen sulkemiseensa kaikesta maajoukkuetoiminnasta maajoukkuepelaajien ulkomaansiirrot kieltävän käytännön mukaisesti. Luokka:Brittiläiset rugby union -pelaajat Luokka:Vuonna 1985 syntyneet Luokka:Elävät henkilöt
Ismail ibn Sharif

Mulay Ismail ibn Sharif () eli Ismail Verenhimoinen (1645 tai 1646–1727) oli Marokon sulttaani 1672–1727. Hän oli toinen alaviittisulttaaneista ja loi lujan perustan dynastialle, joka on edelleen vallassa Marokossa.Robinson 2011, s. 97–99 Sulttaanilla kerrotaan olleen sadoittain lapsia. Vuodelta 1703 on tieto, että hänellä olisi ollut 867 lasta, joista 525 poikaa ja 342 tytärtä, ja hänen 700. poikansa syntyi 1721. == Orja-armeija == Ismail pyrki vakiinnuttamaan asemansa maassa, jossa hallitusvaltaa haastoivat muut muslimijohtajat ja oman suvun jäsenet. Ismailin ratkaisu oli luoda armeija orjasotilaista, joita hankittiin Länsi-Afrikasta. Mustia orjasotilaita olivat jo käyttäneet Marokossa saadit (1554–1659), mutta nyt toiminta laajeni. Sitä varten tehtiin hävitys- ja ryöstöretkiä Senegaliin ja Nigerjoelle valtavassa mittakaavassa. Ismail kokosi hankkimansa mustat miehet ja naiset leireihin, joista pojat siirrettiin 16-vuotiaina sotilaiksi. Heistä koottiin ainakin 30 000–50 000 sotilaan suuruinen armeija, musta kaarti. Orja-armeijan lojaalisuus ei pitemmän päälle kestänyt, eikä se ollut arabeista tai berbereistä koottuja joukkoja uskollisempi, vaan osallistui poliittisiin valtakiistoihin. == Lähteet == * === Viitteet === Luokka:1640-luvulla syntyneet Luokka:Vuonna 1727 kuolleet Luokka:Marokon sulttaanit
Talk That Talk

Talk That Talkhttp://www.billboard.com/news/rihanna-s-new-album-will-be- called-1005383642.story#/news/rihanna-s-new-album-will-be- called-1005383642.story on barbadoslaisen laulaja Rihannan kuudes studioalbumi. Se julkaistiin 18. marraskuuta 2011. Levyn julkaisi Def Jam Recordings. Levy vuodettiin Internetiin 12. marraskuuta. == Kappaleet == == Arvostelut == * Allmusic: Allmusic review * The Daily Telegraph: The Daily Telegraph * Pitchfork Media: 6/10Pitchfork Media * Rolling Stone: Rolling Stone == Julkaisut == Maa Päivämäärä Formaatti(t) Levy-yhtiö Versiot Australia Marraskuu 18, 2011 CD, digitaalisesti Universal Music Tavallinen, deluxe Germany Ireland Tavallinen Poland Tavallinen, deluxe Canada Marraskuu 21, 2011 France Def Jam Italy United Kingdom Mercury United States Def Jam Japan Marraskuu 23, 2011 Universal Music == Lähteet == Luokka:Rihannan albumit Luokka:Vuoden 2011 albumit Luokka:R&B;-albumit
Molinicos

Molinicos on kunta kaakkoisessa Espanjassa Albaceten maakunnassa Kastilia-La Manchan itsehallintoalueella. Molinicosin väkiluku on noin 900 (2015). ==Kuvagalleria== Plaza Mayor de Molinicos.JPG|Plaza Mayor Kuva:Acueducto Molinicos 1.JPG|Akvedukti keskiajalta. Kuva:Castillo de Las Huertas (Molinicos - Albacete).JPG|Castillo de Las Huertas Kuva:Casa de la Cultura de Molinicos.JPG|Casa de la Cultura de Molinicos Kuva:Iglesia de San José de Molinicos.JPG|Iglesia de San José de Molinicos == Lähteet == == Aiheesta muualla == * Ayuntamiento de Molinicos * Google Local Luokka:Kastilia-La Manchan kaupungit Luokka:Albaceten kunnat
Jarmo Kuusisto

Jarmo Kuusisto (5. huhtikuuta 1961 Uusikaupunki) on suomalainen jääkiekkoilija. Hän pelasi puolustajana SM-liigassa vuosina 1979–1998 Rauman Lukossa ja Porin Ässissä. Lisäksi hän pelasi Rauman Lukon 1-divisioonaan kaudeksi 1983–84 pudonneessa joukkueessa (Lukko nousi kauden jälkeen takaisin SM-Liigaan), kauden 1996–97 Ruotsissa Tukholman AIK:ssa sekä uransa loppupuolella 2 kautta (1998–2000) Tanskassa Herningissä ja useita kausia Ranskassa. Kuusisto edusti Suomea 92 A-maaottelussa, 38 B-maaottelussa ja kahdeksassa nuorten maaottelussa. Arvokisoissa Kuusisto pelasi nuorten MM- kisoissa 1981 ja aikuisten MM-kisoissa vuosina 1987, 1989 ja 1990. Peliuransa jälkeen Kuusisto on toiminut valmentajana Italian Alleghessa 2004-05, Ranskan Brest Albatrosesissa (ns. 2-joukkue, jossa aiemmin itse pelasi) 2006–2011 ja Suomisarjan HC Satakunnassa 2011–. == Seurat pelaajana == *1979-83 Lukko (SM- Liiga) *1983-84 Lukko (I Divisioona) *1984-95 Lukko (SM-Liiga) *1995-96 Brest (Ranska, pääsarja) ja Ässät (SM-Liiga) *1996-97 AIK (Ruotsi, Elitserien) *1997-98 Lukko (SM-Liiga) *1998-00 Herning (Tanska, pääsarja) *2000-01 Caen (Ranska, pääsarja) *2001-02 Brest (Ranska, pääsarja) *2002-03 Brest II (Ranska, 3.divisioona) *2003-04 Brest II (Ranska, 2.divisioona) == Lähteet == == Aiheesta muualla == * Luokka:Suomalaiset jääkiekkoilijat Luokka:Vuonna 1961 syntyneet Luokka:Elävät henkilöt
Margaret (Saksa)

Prinsessa Margaret, koko nimeltään Margarethe Beatrice Feodora von Preußen, (22. huhtikuuta 1872, Potsdam, Saksan keisarikunta – 22. tammikuuta 1954, Kronberg im Taunus, Länsi-Saksa) oli Preussin ja Saksan prinsessa ja Saksan keisari Fredrik III:n ja keisarinna Viktorian tytär. Näin ollen hän oli muun muassa Saksan keisari Vilhelm II:n ja Kreikan kuningatar Sofian sisar sekä Britannian kuningatar Viktorian tyttärentytär. Prinsessa Margaret oli myös Hessen-Kasselin prinssin Friedrich Karlin vaimo vuodesta 1893 ja vuodesta 1925 Hessenin maakreivitär. ==Suomen kuningaskuntahanke== Prinssi Friedrich Karlin vaimona Margaret oli vuoden 1918 syksyllä suunnitellun Suomen kuningaskunnan kuningatar. Juuri Hohenzollern-sukuun kuulunut vaimo (vieläpä keisarin sisko) oli keskeisiä syitä siihen, miksi suomalaiset olivat halukkaat valitsemaan juuri Friedrich Karlin kuninkaakseen. Friedrich Karlia tapaamassa käyneiden suomalaisten lähetystöjen mukaan Margaretin yhdennäköisyys veljensä kanssa oli silmiinpistävä, "vain housut puuttuivat".Vares 1998, s. 239. Kuningaskuntahanke kuitenkin kaatui, kun Friedrich Karl ilmoitti 14. joulukuuta, ettei ota kruunua vastaan. ==Lapset== Margaretilla oli kuusi poikaa, joista neljä oli kaksosia. * Friedrich (1893–1916, kaatui Romaniassa) * Maximilian (1894–1914, kaatui Belgiassa) * Philipp (1896–1980) * Wolfgang (1896–1989), "Suomen kruununprinssi" * Richard (1901–1969) * Christoph (1901–1943, katosi sotalennolla Italiassa) == Kunnianosoitukset == * Louisen ritarikunta (Preussi) * Punaisen ristin mitali (Preussi) * Kultaisen leijonan ritarikunta (Hessen) * Viktorian ja Albertin ritarikunta (Yhdistynyt kuningaskunta) ==Lähteet== * * * ===Viitteet=== Luokka:Saksalaiset aateliset Luokka:Prinsessat Luokka:Hohenzollernin hallitsijasuku Luokka:Vuonna 1872 syntyneet Luokka:Vuonna 1954 kuolleet
MaYaN

MaYaN on Alankomaissa vuonna 2010 perustettu metallimusiikin yhtye. Yhtye soittaa sinfonista death metalia. Yhtyeen nimi on peräisin mayojen korkeakulttuurista. == Jäsenet == *Mark Jansen – murina *Ariën Van Weesenbeek – rummut, murina *Frank Schiphorst – kitara *Isaac Delahaye – kitara *Jack Driessen – koskettimet *Rob Van Der Loo – basso ===Entiset Jäsenet=== * Sander Gommans – kitara (2010) * Jeroen Paul Thesseling – basso (2010-2011) ===Vierailijat kiertueilla=== * Simone Simons – laulu (Kiertue 2011) * Henning Basse – laulu (Kiertue 2011) * Laura Macrì – laulu (Kiertue 2011) == Julkaisut == === Studioalbumit === * * * === Singlet & EP:t === * The Rhythm of Freedom (single, 2018) * Undercurrent (EP, 2018) * Metal Night at the Opera (EP, 2018) == Lähteet == == Aiheesta muualla == * * Luokka:Alankomaalaiset sinfoniset metalliyhtyeet Luokka:Alankomaalaiset progressiiviset metalliyhtyeet Luokka:Sinfoniset death metal -yhtyeet
Quarterpast

Quarterpast on MaYaN-yhtyeen debyyttialbumi. Se julkaistiin 20. toukokuuta 2011. Kappaleesta War On Terror tehtiin musiikkivideo, joka on nähtävissä YouTubessa. == Kappaleet == # # # # # # # # # # # == Kokoonpano == * Mark Jansen – murinalaulu * Ariën Van Weesenbeek – rummut, murinalaulu * Frank Schiphorst – kitara * Isaac Delahaye – kitara * Jack Driessen – kosketinsoitin * Rob Van Der Loo – bassokitara === Vierailevat muusikot === * Floor Jansen – laulu (kappaleet "Symphony of Aggression", "Course of Life", "Bite the Bullet", "Drown the Demon" ja "Sinner's Last Retreat") * Simone Simons – laulu (kappaleet "Symphony of Aggression", Mainstay of Society", Bite the Bullet", Drown the Demon" ja "Sinner's Last Retreat") * Henning Basse – laulu (kappaleet "Symphony of Aggression", "Course of Life", "The Savage Massacre", "Bite the Bullet", "Celibate Aphrodite" ja "Sinner's Last Retreat") * Laura Macrì – sopraanolaulu (kappaleet "The Savage Massacre", "Essenza Di Te" ja "Celibate Aphrodite") * Amanda Somerville – puheääni (kappale "Symphony of Aggression") * Trinity Boys kuoro – kuorolaulu (kappale "Quarterpast") * MaYaN kuoro **Simone Simons, Floor Jansen, Laura Macrì – sopraano- ja alttolaulu **Henning Basse, Simon Oberender – tenori- ja bassolaulu == Arviot == * Imperiumi.net: http://www.imperiumi.net/index.php?act=albums&id;=12285 == Lähteet == == Aiheesta muualla == * Quarterpast discogs.com -sivustolla * Luokka:Vuoden 2011 esikoisalbumit Luokka:Alankomaalaiset metallialbumit
Leonard Katz

Leonard Katz (1938 Boston, Massachusetts – 2017) oli yhdysvaltalainen kokeellisen psykologian edustaja. Hän oli Connecticutin yliopiston professori vuosina 1965–2006. 1960-luvun lopulla hän sovelsi kognitiivisen psykologian käsitteitä ja koemenetelmiä tutkiessaan lasten lukutaitoa. Katz siirtyi vuonna 1974 Haskins Laboratoriesiin, jossa hän työskenteli yhdessä Isabelle Libermanin, Donald Shankweilerin ynnä muiden kanssa Haskinsin ohjelmassa, jossa tutkittiin puheen ja lukemisen välisiä suhteita, etenkin ajatusta, että puheen fonologinen tajuaminen on väline taitavan lukemisen kehittymisessä. Hän tutki aluksi englannin kielen lukemista yhdysvaltalaisilla lapsilla, mutta laajensi tutkimuksen pian käsittämään lukemisen tutkimista muissa aakkoskirjoitusjärjestelmissä (ranska, espanja, turkki, venäjä, serbia) ja järjestelmissä, jotka eivät perustu aakkosiin (korea, kiina). 1990-luvulla hän kuului ryhmin, jotka käyttivät lukemisen tutkimisessa aivojen magneettikuvausta MRI, fMRI ja NMR saatua tietoa (ryhmiä johtivat B. ja S. Shaywitz Yalessa ja K. Pugh Yalessa and Haskinsissa). Tutkimustyönsä lisäksi hän työskenteli konsulttina UConnissa ja Haskinsissa experimental design and statistical analysis. ==Koulutus== B. A. ja Ph.D. (1963) Massachusettsin yliopisto, Amherst. Tutkijatohtori Stanfordin yliopisto (1963–1965). ==Julkaisut== * Katz, L., & Wicklund, D. A. (1971). Word scanning rate for good and poor readers. Journal of Educational Psychology, 62, 138-140. * Katz, L., & Feldman, L. B. (1981). Linguistic coding in word recognition: Comparisons between a deep and a shallow orthography. In A. Lesgold & C. Perfetti, Interactive Processes in reading. Hillsdale. NJ: Erlbaum. * Katz, L. & Frost, R. (1992). The reading process is different for different orthographies: The orthographic depth hypothesis. In Frost, R. & Katz, L., (Eds.). Orthography, Phonology, Morphology, and Meaning, pp. 67–84. Amsterdam: Elsevier North Holland Press. * Katz, L. (2005). Dyslexia. In Philipp Skutch (Ed.), Encyclopedia of Linguistics. New York: Routledge,. 2 volumes. (ISBN 1-57958-391-1.) * Katz, L., Lee, C.H., Tabor, W., Frost, S. J., Mencl, W. E., Sandak, R., Rueckl, J., & Pugh, K. R. (2005). Behavioral and Neurobiological Effects of Printed Word Repetition in Lexical Decision and Naming. Neuropsychologia. 43, 2068-2083. * Katz, L. (2011). The neurobiology of reading and writing. In P. C. Hogan (Ed.), The Cambridge Encyclopedia of the Language Sciences, 932-934. New York: The Cambridge University Press. * Katz, L., Brancazio, L., Irwin, J., Katz, S., Magnuson, J., & Whalen, D. (2011). What lexical decision and naming tell us about reading. Reading and Writing.(in press) == Lähteet == ==Aiheesta muualla== * Haskins Laboratories * University of Connecticut Psychology Department * Uconn.edu Luokka:Yhdysvaltalaiset psykologit Luokka:Vuonna 1938 syntyneet Luokka:Vuonna 2017 kuolleet
Rusty Crawford

Samuel Russell Crawford (7. marraskuuta 1885 – 19. joulukuuta 1971) oli kanadalainen ammattijääkiekkoilija, joka luetaan lajin varhaisiin keskeisiin nimiin. Hyökkääjänä pelannut Crawford edusti Quebec Bulldogs -seuraa National Hockey Association -liigassa, Ottawa Senatorsia ja Toronto Arenasia National Hockey Leaguessa sekä Saskatoon Crescentsiä, Calgary Tigersia ja Vancouver Maroonsia Western Canada Hockey League -sarjassa. Laitahyökkääjänä pelannut Rusty Crawford saavutti kaksi Stanley Cupia ja teki läpikäymissään kolmessa keskeisessä kiekkoliigassa kaikkiaan 110 maalia 258 ottelussa. ==Saavutuksia== * Stanley Cup 1913 ja 1918. * Hockey Hall of Fameen 1962. ==Aiheesta muualla== * Rusty Crawford Legends of Hockey -sivustolla * Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1885 syntyneet Luokka:Vuonna 1971 kuolleet
Altain aluepiirin lippu

Altain aluepiirin lippu koostuu vasemmalla olevasta vaaleansinisestä kaistasta, jossa on tähkän pää ja punaisesta loppuosasta jonka keskellä sijaitsee aluepiirin vaakuna. Luokka:Altain aluepiiri Luokka:Venäjän liput
Hong Kong Catholic Cathedral of the Immaculate Conception

Hong Kong Catholic Cathedral of the Immaculate Conception () on roomalaiskatolinen kirkko, joka kuuluu Hongkongin roomalaiskatoliseen hiippakuntaan. Kirkko sijaitsee Kiinan erityishallintoalueella Hongkongissa. Alkuperäinen kirkko rakennettiin vuonna 1859, mutta se paloi maan tasalle. Nykyistä kirkkoa alettiin rakentaa vuonna 1883 ja se vihittiin käyttöön vuonna 1888. Vuonna 1952 kirkon katto korjattiin ja vuonna 1980 kirkon alttari restauroitiin. == Lähteet == Luokka:Hongkongin rakennukset ja rakennelmat Luokka:Katedraalit Luokka:Kiinan kirkot Luokka:Kivikirkot Luokka:Kristinusko Hongkongissa
Krasnodarin aluepiirin lippu

Krasnodarin aluepiirin lippu koostuu trikolorista ja alueen vaakunasta. Trikolorin värit ovat sininen, purppura ja vihreä. Lipun purppuraosa täyttää lipusta puolet sen keskellä, sininen neljäsosan ylhäältä ja vihreä neljäsosan alhaalta. Lippu Luokka:Venäjän liput
Suomalaisen kulttuurifilosofian vuosisata

Suomalaisen kulttuurifilosofian vuosisata on Mikko Salmelan väitöskirja vuodelta 1998. Salmela tarkastelee kuuden 1900-luvun suomalaisen filosofin ajattelua. Filosofit ovat Edvard Westermarck, Eino Kaila, J. E. Salomaa, Erik Ahlman, Sven Krohn ja Georg Henrik von Wright. == Lähteet == == Aiheesta muualla == * Niiniluoto, Ilkka: Suomalaisen arvofilosofian perinne . Tieteessä tapahtuu 4/1998. * Pihlström, Sami: Suomalaista arvo- ja kulttuurifilosofiaa . Niin & näin 2/1998. * Ruoho, Pekka: Mikko Salmelan haastattelu . Niin & näin 2/1998. Luokka:Kirjat filosofian historiasta Luokka:Suomalaiset tietokirjat Luokka:Vuoden 1998 kirjat Luokka:Väitöskirjat
Hugh Foliot

Hugh Foliot (k. 1234) oli keskiaikainen Shropshiren arkkidiakoni ja Herefordin piispa. Hän perusti Ledburyn Pyhän Katariinan sairaalan ja luostarin. Foliot vihittiin piispaksi 27. lokakuuta 1219 Canterburyssa. Hänen todennäköinen kuolinpäivänsä oli 7. elokuuta 1234. ==Lähteet== Luokka:Herefordin piispat Luokka:Katoliset piispat Luokka:1150-luvulla syntyneet Luokka:Vuonna 1234 kuolleet
Työläinen ja kolhoosinainen

Työläinen ja kolhoosinainen () on 59 metriä korkea veistos (jalusta 34,5 metriä ja veistos 24,5 metriä), joka rakennettiin alun perin vuoden 1937 Pariisin maailmannäyttelyä varten. Näyttelyn jälkeen veistos siirrettiin Moskovaan. Se edustaa sosialistista realismia. Veistoksessa työläinen pitää vasaraa ja kolhoosinainen sirppiä. Sen on suunnitellut neuvostoliittolainen kuvanveistäjä Vera Muhina. Nykyään veistos sijaitsee Yleisvenäläisessä näyttelykeskuksessa Moskovassa. Teos restauroitiin vuosina 2003–2009. Veistos on tehty ruostumattomasta teräksestä. == Lähteet == ==Aiheesta muualla== Luokka:Moskovan patsaat ja veistokset
Porte d’Aix

Porte d’Aix tai Porte Royale on riemukaari Marseillen kaupungissa Ranskassa. Porttia alettiin rakentaa 6. marraskuuta 1825, ja se valmistui vuonna 1839. Porte d’Aix’n riemukaari rakennettiin Ludvig XVI:n muistolle. Porte d’Aix’n ulkoasu on kopioitu Tituksen riemukaaresta, joka sijaitsee Roomassa. Riemukaaren arkkitehtina toimi Michel-Robert Penchaud. Riemukaari restauroitiin vuonna 2003. == Galleria kuvia == Tiedosto:Porte d'Aix 01.jpg Tiedosto:Porte d'Aix 03.jpg Tiedosto:Porte d'Aix 02.jpg == Lähteet == ==Aiheesta muualla== Luokka:Riemukaaret Luokka:Ranskan rakennukset ja rakennelmat Luokka:Ranskan nähtävyydet Luokka:Marseille
Jääpallon SM-sarjakausi 1989–1990

Jääpallon SM-sarja kaudella 1989–1990 pelattiin kymmenen joukkueen kaksinkertaisena sarjana. Runkosarjan neljä parasta selviytyivät play off -otteluihin. Viimeiseksi sijoittunut putosi 1. divisioonaan ja toiseksi viimeinen karsi sarjapaikastaan. Sarjassa oli Narukerän nousun myötä joukkue Porista, edellisen kerran Porissa oli pelattu pääsarjatason jääpalloa kaudella 1951–1952. Narukerä hankki myös venäläisvahvistuksia, kun neuvostoliittolaiset maailmanmestarit Vladimir Plavunov ja Alexander Pershin pelasivat muutaman ottelun Narukerän riveissä. Jääpalloa Porissa 1920-luvulta lähtien, Porin Narukerä. Viitattu 10.1.2013. Välierissä Botnia voitti HIFK:n ja OLS voitti WP-35:n. Botnian ja OLS:n välinen loppuottelu pelattiin Helsingissä Kallion kentällä. Loppuottelussa OLS oli parempi ja voitti mestaruuden 4–0 voitolla. Pronssia sai välierissä pudonnut paremman runkosarjasijoituksen omaava joukkue. WP-35 palasi pronssin myötä mitaleille 13 vuoden tauon jälkeen. == Mestaruussarja == === Sarjataulukko === Joukkue O V T H Maalit P Botnia-69 18 12 3 5 94–49 27 Oulun Luistinseura 18 13 0 5 122–42 26 Warkauden Pallo -35 18 11 3 4 63–43 25 Helsingin IFK 18 10 2 6 89–68 22 Oulun Palloseura 18 6 5 7 64–78 17 Porvoon Akilles 18 8 0 10 73–71 16 Lappeenrannan Veiterä 18 7 2 9 74–94 16 Veitsiluodon Vastus 18 6 3 9 71–88 15 Porin Narukerä 18 5 4 9 46–88 14 Jyväskylän Seudun Palloseura 18 1 0 17 41–116 2 JPS putosi sarjasta suoraan. Narukerä karsintaan. ===Karsintasarja=== Sija Joukkue 1\. Porin Narukerä 2\. Mikkelin Kampparit 3\. PaSa Bandy, Imatra 4\. Tornion Palloveikot Narukerä säilyi ja Kampparit nousi SM-sarjaan. ===Runkosarjan parhaat pisteentekijät=== Sija Pelaaja Joukkue Maalit Syötöt Pisteet 1\. Jouni Vesterinen OLS 28 28 56 2\. Samuli Niskanen OLS 31 13 44 3\. Sami Lehto HIFK 15 20 35 4\. Markku Niemitalo OLS 18 14 32 5\. Heikki Raitavuo HIFK 23 6 29 6\. Marko Kilpeläinen OPS 16 13 29 == Välierät == Välierät pelattiin kaksiosaisina, paremmuuden ratkaisi kahden ottelun yhteismaalit. Ottelut aloitettiin runkosarjassa huonommin sijoittuneen kotikentällä. Joukkue 1 Tulos Joukkue 2 Ottelu 1 Ottelu 2 Warkauden Pallo -35 6–16 Oulun Luistinseura 3–7 (1–5) 3–9 (2–4) Helsingin IFK 6–7 Botnia-69 3–2 (0–1) 3–5 (2–1) == Loppuottelu == 11.3.1990 Helsinki Joukkue 1 Tulos Joukkue 2 Botnia-69 0–4 (0–3) Oulun Luistinseura ==Lopulliset sijoitukset== Sija Joukkue 1\. Oulun Luistinseura 2\. Botnia-69 3\. Warkauden Pallo -35 4\. Helsingin IFK == Suomen mestarit == OLS: Jukka Palinsaari, Esa Kurttila; Kalevi Immonen, Heikki Kontturi, Sakari Puotiniemi, Jouko Kämäräinen, Marko Ruokangas, Ilkka Alatalo; Jarmo Anttila, Markku Niemitalo, Miikka Koivisto, Pekka Mäntynenä; Samuli Niskanen, Tuukka Tieksola, Jouni Vesterinen, Jukka Rinne, Kari Koivikko, Marko Paksuniemi. Valmentaja Juha Niemikorpi. == Lähteet == * Siukonen–Ahola: Urheilu Jätti 1991, Spatakus Oy (ISBN 951-96269-0-5) * Anttinen: Vuosisata jääpalloa, Multiprint Oulu 2011 ===Viitteet=== Luokka:Jääpallon SM-sarja Luokka:Vuoden 1989 jääpallo Luokka:Vuoden 1990 jääpallo